b'\n_START_ARTICLE_\nATR-Maskvos karai\n_START_PARAGRAPH_\nATR-Maskvos karai \xe2\x80\x93 serija karini\xc5\xb3 konflikt\xc5\xb3 tarp Abiej\xc5\xb3 Taut\xc5\xb3 Respublikos ir Maskvos Did\xc5\xbeiosios Kunigaik\xc5\xa1tyst\xc4\x97s.\n_START_SECTION_\nLivonijos karas\n_START_PARAGRAPH_\n1558 m. Maskvos prad\xc4\x97tas Livonijos karas buvo nukreiptas ir prie\xc5\xa1 LDK. Jis paskatino LDK sudaryti Liublino unij\xc4\x85, po ko \xc4\xaf kar\xc4\x85 \xc4\xafsijung\xc4\x97 ir Lenkija. Kar\xc4\x85 1582 m. u\xc5\xbebaig\xc4\x97 Jam Zapol\xc4\x97s taikos sutartis.\n_START_SECTION_\nSumai\xc5\xa1tis\n_START_PARAGRAPH_\n1605 m. prasid\xc4\x97j\xc4\x99 kariniai veiksmai 1609 m. oficialiai tapo \xc4\xafvardinti karu ir antrasis ATR-Maskvos karas truko iki 1618 m., kada sudarytos Deulino paliaubos.\n_START_SECTION_\nSmolensko karas\n_START_PARAGRAPH_\n1632 m. susitipr\xc4\x97jusi Maskva atnaujino karinius veiksmus ir prad\xc4\x97jo trump\xc4\x85j\xc4\xaf ATR-Maskvos kar\xc4\x85, kuris 1634 m. ub\xc5\xbeaigtas Polianovkos taika.\n_START_SECTION_\nTvanas\n_START_PARAGRAPH_\nUkrainos kazok\xc5\xb3 sukilimai buvo gera proga Maskvai i\xc5\xa1pl\xc4\x97sti savo \xc4\xaftak\xc4\x85, tod\xc4\x97l 1654 m. prad\xc4\x97ti kariniai veiksmai tre\xc4\x8diajame ATR-Maskvos kare, kur\xc4\xaf 1656 m. porai met\xc5\xb3 laikinai sustabd\xc4\x97 Vilniaus paliaubos, ta\xc4\x8diau v\xc4\x97liau atsinaujin\xc4\x99 kariniai veiksmai baig\xc4\x97si tik 1667 m. sudarius Andrusovo paliaub\xc5\xb3 sutart\xc4\xaf, kuri v\xc4\x97liau, 1686 m., virto Am\xc5\xbeinosios taikos sutartimi.\n_START_SECTION_\nKonfrontacija XVIII am\xc5\xbeiuje\n_START_PARAGRAPH_\nMaskva vis\xc4\x85 XVIII a. aktyviai ki\xc5\xa1osi \xc4\xaf ATR vidaus reikalus \xe2\x80\x93 nuo Nebyliojo Seimo, karali\xc5\xb3 rinkimo iki konfederacij\xc5\xb3 r\xc4\x97mimo (Targovicos, Radomo ir kit\xc5\xb3). Atvira karin\xc4\x97 j\xc4\x97ga mal\xc5\xa1ino oponentus ir r\xc4\x97m\xc4\x97 vietinius kolaborantus. Paskutin\xc4\x97 oficiali kova - Tado Kosciu\xc5\xa1kos sukilimas.\n_START_SECTION_\nKariniai veiksmai XIX a.\n_START_PARAGRAPH_\nATR id\xc4\x97jos gyvavo ir XIX a., kai ATR paj\xc4\x97gos dalyvavo Napoleono Bonaparto \xc5\xbeygyje \xc4\xaf Maskv\xc4\x85, 1831 m. sukilime ir 1863 m. sukilime.'